Craven Cottage

Craven Cottage er den engelske fotballklubben Fulhams hjemmebane. Stadionet ble åpnet i 1896 og ligger rett ved elven Themsen i bydelen Hammersmith og Fulham, London.
 Om stadionet 
Det er et av de eldste stadioner i England og har per januar 2021 fire enkeltstående tribuneseksjoner med åpne hjørner. Seksjonene heter Riverside Stand (vestre langside), Johnny Haynes Stand (østre langside), Hammersmith End (nordre kortside) og Putney End (søndre kortside). Det er også et ikonisk murhus i sør-østre hjørne som heter The Cottage Pavillion. Dette ble bygget i 1905 og inneholder garderober til lagene. Familie og venner til spillerne sitter ofte på balkongen i andre etasje under kampene. Utenfor stadion er det en statue av tidligere spiller Johnny Haynes som har flest kamper for klubben (658 totalt) og nest-flest mål (158 totalt).

 Historikk 
Craven Cottage har en historikk helt tilbake til 1780 da en hytte (engelsk=cottage) ble bygget opp i skogen av den sjette baron Craven, William Craven, og området rundt ble brukt til jakt og sport. I 1888 brant den opprinnelige hytten ned.
Klubben ble stiftet i 1879 og har røtter i St. Andrew's Church i Vest-Kensington og de første kampene ble spilt på et område når kirken i Star Road. I 1886 endre kirken navnet til Fulham St. Andrew's og to år senere i 1888 endret klubben navn til Fulham. Laget spilte på flere steder fram til klubben/kirken kjøpte området Craven Cottage i 1894. Det tok to år å rydde området og fjerne ruiner etter et hus og den aller første kampen ble spilt 10. oktober 1896 da Fulham slo Minerva 4-0. 

Fram til 1903 bestod tribunene av masser som kom fra utgravingen av Shepherd's Bush Market undergrunnsstasjon. Stadionet ble oppgradert under 1903/04 sesongen samtidig som tilskuertallet økte. Det ble bygget en ståtribune av tre med en kapasitet på 1200. Den ble kortvarig for etter 18 måneder ble den vurdert som farlig av lokale myndigheter og måtte rives. Sent i 1905 inngikk Fulham en leasing-avtale over 99 år på Craven Cottage og en skikkelig utbygging kunne starte. Den skotske arkitekten Archibald Leitch ble leid inn for å designe og bygge en ny tribuneseksjon langs Stevenage Road i mai 1905. Tribunen ble kalt Stevenage Road Stand og byttet navn til Johnny Haynes Stand i 2005 etter at klubblegenden Johnny Haynes døde i en bilulykke. Under byggingen ble det satt opp stål-barrierer på de åpne seksjonene som egentlig bare var jordhauger. Disse ble mer og mer vanlig på andre baner og ble senere patentert av Archibald Leitch. The Cottage (norsk=hytten) ble bygget i det ene hjørnet da arkitekt Leitch ikke inkluderte garderober under den nye tribunen. Tribunen tok 5000 tilskuere og var klar til starten av 1905/06 sesongen. Disse to bygningene er blant de flotteste eksempler på Leitch sin arkitektur og er begge satt som Grade II listed buildings (norsk=verneverdig bygning).

Flomlys ble installert i 1962 samt en elektronisk måltavle. Hammersmith End ble utvidet i 1961 og fikk tak i 1965. Det ble bygget en skikkelig tribune i på langsiden mot Themsen hvor det tidligere bare var en  jordhaug. Den ble åpnet i februar 1972 med en vennskapskamp mot Benfica hvor Eusebio spilte. Tribunene kostet rundt  pund og ble delvis finansiert ved salget av Teddy Maybank til .

Da Fulham rykket opp til Premier League i 2001 måtte de oppgradere stadionet for å tilfredsstille kravene til toppdivisjonen. Kortendene var fortsatt åpne ståtribuner og nedre del av Johnny Haynes Stand var også uten faste seter. Klubben leide banen til London-rivalen QPR i to sesongen og spilte da sine hjemmekamper på Loftus Road som ligger omtrent 4 km nord for Craven Cottage.

I 2008 ble det satt opp en statue av Johnny Haynes og i 2016 av George Cohen som vant VM i fotball 1966 mens han spilte for Fulham.

22. mai 2019 signerte klubben en kontrakt med en entreprenør som skal rive Riverside Stand og bygge helt ny seksjon. Arbeidet ble påbegynt sommeren 2019 og kapasiteten ble redusert til  under byggingen. Den første del av arbeidet ble ferdig til sommeren 2022 og kapasiteten ble da . Firmaet som utfører utvidelsen fikk økonomiske problemer og arbeidet har blitt utsatt og forventet ferdig sommeren 2025. Etter utvidelsen skal den nye kapasiteten bli . Lørdag 10. mai 2025 ble hele den nye seksjonen åpnet til kampen mot Everton. Den siste fullførte delen er en seksjon med takterasse med utsikt over Themsen, badebasseng og restaurant.

 Bilder av stadionet 

Internasjonale kamper
 mot  18. mars 1907: 1–1

 Referanser 

 Eksterne lenker 

 Hjemmesiden til prosjektet for utvidelse av stadionet

Kategori:Fotballstadioner i England
Kategori:Idrettsanlegg i London
Kategori:Hammersmith and Fulham
Kategori:Fotballstadioner brukt under OL